Pentti Luumi kirjoitti (HS Mielipide 10.10.) aikuisten huolimattomasta puhetavasta. Mielestäni ”niinkuttelua” paljon pahempi ilmiö on ”sä-passiivin” käyttö, joka on lisääntynyt voimakkaasti.

Eräässä televisio-ohjelmassa haastateltava sanoi toimittajalle, että kun sä joudut vankilaan, niin siellä sulla vasta kurjaa onkin. Ilmeisesti haastateltava tarkoitti, että kun joutuu vankilaan, niin siellä vasta kurjaa onkin. Tuskin hän oli passittamassa toimittajaa vankilaan, vaikka niin sanoikin.